NÁRODNÁ RADA SLOVENSKEJ REPUBLIKY

VI. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**NÁVRH**

**Z á k o n**

**z** ........................2012,

ktorým sa mení a dopĺňa zákon č. 609/2007 Z. z. o spotrebnej dani z elektriny, uhlia a zemného plynu a o zmene a doplnení zákona č. 98/2004 Z. z. o spotrebnej dani z minerálneho oleja v znení neskorších predpisov v znení neskorších predpisov

Národná rada Slovenskej republiky sa uzniesla na tomto zákone:

# Čl. I

Zákon č. 609/2007 Z. z. o spotrebnej dani z elektriny, uhlia a zemného plynu a o zmene a doplnení zákona č. 98/2004 Z. z. o spotrebnej dani z minerálneho oleja v znení neskorších predpisov v znení zákona č. 283/2008 Z. z., zákona č. 465/2008 Z. z., zákona č. 493/2009 Z. z., zákona č. 485/2010 Z. z., zákona č. 546/2011 Z. z. a zákona č. 69/2012 Z. z. sa dopĺňa takto:

1. Za § 15 sa vkladá § 15a, ktorý vrátane nadpisu znie:

„§ 15a

Malý výrobca elektriny vyrobenej z obnoviteľného zdroja

1. Na osobu, ktorá vykonáva činnosť podľa osobitného predpisu,10a) a vyrába elektrinu z obnoviteľného zdroja14) v zariadení s celkovým inštalovaným výkonom do 10 kW sa nevzťahuje § 9, 10,11, 12, 13, 14 a 41.
2. Osoba podľa odseku 1, ktorá vyrába elektrinu z obnoviteľného zdroja14) v zariadení s celkovým inštalovaným výkonom do 10 kW a dodáva nespotrebovaný prebytok elektriny  elektroenergetickému podniku, je oslobodená od dane podľa § 7 ods. 1 písm. e).“.
3. V § 44 sa za číslo „12“ vkladá čiarka a slová „15a“.
4. Za § 48d sa vkladá § 48e, ktorý vrátane nadpisu znie:

„§ 48e

Prechodné ustanovenia k úpravám účinným od 1. júla 2012

Osoba, ktorá vykonáva činnosť podľa osobitného predpisu,10a) a vyrába elektrinu z obnoviteľného zdroja14) v zariadení s celkovým inštalovaným výkonom do 10 kW a ktorá postupuje podľa § 10, 11, 12, 13 a 14 predpisu účinného od 1. januára 2012 sa na účely tohto zákona od 1. júla 2012 považuje za osobu podľa § 15a predpisu účinného od 1. júla 2012, na ktorú sa nevzťahuje § 9, 10,11, 12, 13, 14 a 41.“.

# Čl. II

Tento zákon nadobúda účinnosť 1. júla 2012.